T L A Č O V Á S P R Á V A

**SYMBOLICKÝ ONLINE KONCERT PRE MARTINU A JÁNA Z GREGOROVIEC
NEDEĽA, 3. 5. 2020 od 18.00 – GREGOROVCE (koncert je neverejný)**

Už túto nedeľu **3. mája 2020** pripravíme symbolickú edíciu Koncertu pre Martinu a Jána. Ten si budete môcť pozrieť v live streame na facebooku Pohody, Denníka N, N-kultúra, Aktuality.sk, NOIZZ.sk, Hudba.sk, ako aj na profile Konvergencií. Na kopci nad ihriskom v Gregorovciach zahrajú od 18.00 **Dalibor Kocian – Stroon** a **Jozef Lupták**. Zaznejú diela „Fyziopsychológia zvierat“ pre vibrafón od Stroona, „Threnos“ Johna Travenera, „Židovská modlitba“ od Ernesta Blocha a Pieseň bez slov od Jozefa Luptáka. Súčasťou akcie bude aj inštalácia **„Sme v tom spolu“,** ktorú bude realizovať **Michal Kačmár**. Napriek všetkým obmedzeniam si chceme pripomenúť dvoch mladých ľudí, ktorých osud zmenil našu krajinu. Moderovať bude **Valér Ondrej** a počas koncertu sa prihovoria aj rodičia Jána a Martiny.

*„Hlavným posolstvom koncertu je spolupatričnosť s rodinami Martiny Kušnírovej a Jána Kuciaka. Slobodné umenie potrebuje pre svoju existenciu slobodu, za ktorej obranu zomreli Martina s Jánom. Koncert v deň ich plánovanej svadby má v sebe symboliku stretnutia – v ten deň sa mali ich prostredníctvom spojiť dve rodiny, veríme, že podujatie a odkaz Martiny a Jána spojí veľa ľudí, ktorým záleží na našej krajine,“* povedal o plánovanom koncerte Michal Kaščák.

**Koncert je neverejný,** osobne sa, prosím, tentoraz do Gregoroviec nevyberte a pozrite si ho na niektorom z vyššie uvedených facebookových profilov. Ďakujeme za pochopenie.

Okrem Pohody sa na akcii podieľa **obec Gregorovce** a live stream zabezpečí spoločnosť **Filma.**

**FB event tu:** [**www.facebook.com/events/273854460463797**](http://www.facebook.com/events/273854460463797)

#AllForJan a #AllForMartina #KoncertPreMartinuAJana #Nezabudneme #SmeVTomSpolu

* Stroon <https://vimeo.com/stroon>
* Jozef Lupták: "Song Without Words" <https://youtu.be/3bD_1iYVnas>